Na temelju članka 12. ,ćlanka 197. Zakona o javnoj nabavi ( Narodne novine 120/16.) i članka 52. Statuta Doma ravnatelj UČENIČKOG DOMA IVANIĆ GRAD, prof. Drago Šilić donosi:

 **O D L U K U**

**o početku otvorenog postupka javne nabave i imenovanju stručnog povjerenstva za provedbu postupka javne nabave**

**Članak 1.**

UČENIČKI DOM IVANIĆ GRAD, sa sjedištem u Ivanić Gradu, Ulica Slobode 37. OIB 01846949030, tel. 01 2888 096, 21/2888-097, fax: 01/2888 099, e mail :

ud-ivanich@dom-ucenicki -ivanic-grad.skole.hr, web: <http://dom-ucenicki-ivanic-grad.skole.hr>, kao javni naručitelj, donosi Odluku o početku postupka javne nabave u otvorenom postupku s ciljem sklapanja ugovora o javnoj nabavi radova s jednim gospodarskim subjektom.

Predmet nabave je Adaptacija i opremanje prostora UČENIČKOG DOMA IVANIĆ GRAD.

Referentni broj CPV nomenklature: CPV 45262700 - Adaptacija zgrada

Odgovorna osoba naručitelja: Drago Šilić, prof.

**Članak 2.**

Predmet nabave obuhvaća:

* Građevinsko – obrtničke radove
* Radove na vodovodu i odvodnji
* Strojarske instalacije
* Elektro instalacije
* Radove na termo fasadi
* Radovi uređenja prilaza i parkirališta

**Članak 3.**

Procijenjena vrijednost nabave radova iznosi 2.500.000,00 kuna bez PDV-a.

Radovi će se financirati iz proračuna Zagrebačke županije i proračuna Grada Ivanić-Grada.

**Članak 4.**

Pripremu i provedbu postupka javne nabave radova provodi Povjerenstvo za nabavu, kao ovlašteni predstavnici naručitelja koje imenuje ravnatelj te određuje njihove obveze i ovlasti u postupku javne nabave.

**Članak 5.**

U Povjerenstvo za javnu nabavu radova u ovom postupku imenuju se:

1. Vidosava Hrvojić, pružatelj usluga savjetovanja u postupku javne nabave za adaptaciju i opremanje prostora UČENIČKOG DOMA IVANIĆ GRAD, sa završenom specijalističkom izobrazbom u području javne nabave
2. Davorka Škrinjar, tajnica Doma
3. Saša Smud, domar – kotlovničar

**Članak 6.**

Obveze i ovlasti Povjerenstva:

1. Priprema postupka javne nabave (izrada dokumentacije za nadmetanje, troškovnik i dr.)
2. Provedba postupka javne nabave (slanje i objava obavijesti o nadmetanju, otvaranje ponuda, pregled i ocjena ponuda, sastavljanje zapisnika o otvaranju ponuda)
3. Na osnovu pregleda i ocjene ponuda daje prijedlog odgovornoj osobi naručitelja za donošenje Odluke o odabiru i/ili Odluke o poništenju postupka javne nabave.

**Članak 7.**

Ova Odluka stupa na snagu danom donošenja, a objavit će se na internetskoj stranici Doma.

Ravnatelj::

Drago Šilić,prof.

KLASA: 401-01/20-01/11

URBROJ: 238/10-52-01-20-1

Ivanić Grad, 19.03.2020.